1.9.2023 г.
BG
Официален вестник на Европейския съюз
C 312/73
(27)
В програмата за стабилност за 2023 г. се очертава средносрочен фискален план до 2026 г.
Според програмата за стабилност за 2023 г. се очаква дефицитът по консолидирания държавен бюджет да намалее до 0,5 % от БВП през 2025 г. и до 0,1 % до 2026 г. Следователно се планира дефицитът по консолидирания държавен бюджет да остане под 3,0 % от БВП през периода на програмата.
Според програма за стабилност за 2023 г. съотношението на консолидирания държавен дълг към БВП се очаква да намалее от 150,8 % в края на 2024 г. до 135,2 % в края на 2026 г.
(28)
Въз основа на най-добрите практики и на реформите, предприети като част от плана за възстановяване и устой­ чивост, изменения в рамката на данъчната политика на Гърция биха могли да спомогнат за преодоляването на недостига на инвестиции.
По-конкретно въвеждането на по-широка система за предварителни данъчни становища може да повиши правната сигурност за инвеститорите и да увеличат текущите усилия за опростяване на данъчната система.
Едно преразглеждане на данъчната система може да способства и за разширяване на данъчната основа по отношение на самостоятелно заетите лица и да подкрепи инвестициите.
Спазването на данъчното законодателство може да се подобри чрез по-широко прилагане на електронните разплащания и по-активно използване на инфор­ мацията, произтичаща от електронните разплащания, като се имат предвид по-специално последните доказателства за нарастващо несъответствие между декларираните ниски доходи и очевидно бързо нарастващия оборот на самостоятелно заетите лица.
Това може да се постигне, по-специално като се използва по-оптимално информацията, произтичаща от електронните разплащания, за целеви професии.
Очаква се продължаващата цифрова тран­ сформация на Независимия орган за публичните приходи да допринесе за тази цел.
От съществено значение обаче е да се повиши допълнително оперативната автономност на органа по отношение на управлението на човешките ресурси и ИТ инфраструктурата предвид продължаващите предизвикателства пред данъчните системи в световен мащаб.
(29)
Гърция продължи да предприема стъпки за модернизиране на публичната си администрация, но цялостните ѝ резултати остават относително ниски.
След значителна корекция след 2010 г. размерът на публичната адми­ нистрация и разходите за нея бяха до голяма степен приведени в съответствие със средните за Съюза.
Разходите за възнаграждения в Гърция останаха стабилни през 2022 г. в размер на 10,8 % от БВП, което е малко над средното за Съюза (10,2 % от БВП).
Гарантирането на по-нататъшно прилагане на единната скала на възнаграж­ денията при запазване на настоящия брой на персонала чрез непрекъснато прилагане на правилото за наемане на нов служител само при напускането на друг и на тавана за срочно наетите служители, въведен през 2022 г., ще бъде от ключово значение за запазването на тези постижения.
Планът за възстановяване и устойчивост съдържа мерки за подобряване на ефективността на публичната администрация със специален акцент върху подобряването на предлаганите от нея цифрови услуги.
В същото време привличането и поддържането на висококвалифициран персонал продължава да бъде предизвикателство .
Това може да се преодолее по структурен начин чрез специални/ допълнителни скали на възнагражденията за специфични звена или органи, както и чрез добре определена система от надбавки, въведена като неразделна част от новата система за управление на човешките ресурси, като съще­ временно се запазят целостта на единната скала на възнагражденията и общият размер на разходите за възнаграж­ дения.
(30)
В съответствие с член 19, параграф 3, буква б) от Регламент (ЕС) 2021/241 и критерий 2.2 от приложение V към него планът за възстановяване и устойчивост включва широк набор от взаимно подсилващи се реформи и инвес­ тиции, които трябва да бъдат изпълнени до 2026 г.
Изпълнението на плана за възстановяване и устойчивост на Гърция е в достатъчно напреднала фаза.
В бъдеще ще бъде важно да се запази темпът на изпълнението.
Гърция подаде три искания за плащане (16) за безвъзмездна финансова подкрепа и две искания за плащане за подкрепа под формата на заем, съответстващи на 85 ключови етапа и цели в плана.
Към днешна дата на Гърция са изплатени общо 7 126 милиона евро (17).
В съответствие с член 14, параграф 6 от Регламент (ЕС) 2021/241 на 29 март 2023 г.
Гърция изрази намерението си да поиска 5 000 милиона евро допълнителна подкрепа под формата на заем по линия на Механизма.
Гърция започна убедително изпълнението на своя план и създаде система за управление и контрол за наблюдение и координиране на навременното приключване на реформите и инвести­ циите.
Занапред ще бъде важно да се поддържат и засилят тези усилия, като се има предвид значителният брой реформи и инвестиции, чието изпълнение е планирано, по-специално тъй като за завършването на редица реформи и инвестиции ще е необходим своевременен напредък по различни подготвителни стъпки, включително процедури за възлагане на обществени поръчки.
Продължаването на изпълнението на плана зависи от административния капацитет и от капацитета за изпълнение на определените органи по изпълнението, в това число на регионалната и местната администрация .
Бързото включване на новата глава за REPowerEU в плана за възстановяване и устойчивост ще позволи да бъдат финансирани допълнителни реформи и инвестиции в подкрепа на стратеги­ ческите цели на Гърция в областта на енергетиката и екологичния преход.
Системното и ефективно участие на местните и регионалните власти, социалните партньори и други съответни заинтересовани страни продължава да бъде важно за успешното изпълнение на плана за възстановяване и устойчивост, както и на други икономически политики и политики в областта на заетостта, които излизат извън рамките на този план, за да се гарантира широка ангажираност с цялостната програма на политиката.
(16) Гърция подаде третото си искане за плащане за безвъзмездни средства на 16 май 2023 г. и в момента Комисията извършва оценката.
(17) За безвъзмездните средства изплатената сума за безвъзмездна финансова подкрепа (без предварителното финансиране) възлиза на 3 436 милиона евро, а изплатената сума за подкрепа под формата на заем (без предварителното финансиране) възлиза на 3 690 ми­ лиона евро.